Dins del grup de repúbliques sorgides de l'antiga Iugoslàvia, Croàcia és el segon país amb més poder adquisitiu i econòmic després d'Eslovènia.
Tot i ser un mercat petit de 4,29 milions d'habitants, disposa d'una situació estratègica al sud-est d'Europa.
Des de la seva adhesió a la Unió Europea el 2013, s'han previst fortes inversions en infraestructures finançades amb fons comunitaris.
Segons l'Estratègia de Desenvolupament del Turisme 2020, es preveu una inversió de 7.500 milions d'euros fins al 2020, amb l'augment significatiu de les places hoteleres així com de la seva qualitat (entre 200 i 300 nous hotels i increment de la qualitat en 150 dels existents), cosa que representa oportunitats tant en equipaments com en serveis de planificació, disseny i gestió.
També es preveu que la inversió en el sector es beneficiï significativament de gran part dels fons de la UE.
A Croàcia, la indústria manufacturera del sector alimentari inclou més de 3.000 empreses que donen feina a més de 65.000 treballadors.
Això fa que es generin oportunitats de negoci per a les empreses de maquinària agrícola i equipament per a la indústria agroalimentària.
Pel què fa a productes agroalimentaris, cal destacar les importacions de carn de porc i productes orgànics.
Actualment està en marxa el projecte de modernització per a la racionalització del sistema sanitari i de la xarxa hospitalària.
Cal modernitzar gran part de l'equip de diagnòstic, així com nou equipament quirúrgic.
Es preveu la construcció de tres nous hospitals durant el 2018 a Bjelovar, Pula i Rijeka.
Amb una superfície cultivable de més de cinc milions d'hectàrees, a Sèrbia hi ha més de 600.000 explotacions agràries, la major part amb equipaments obsolets.
L'increment de producció i de la demanda requereix la modernització dels equips.
Els pressupostos generals inclouen partides amb incentius per a la compra de nou equipament i infraestructura de regadiu.
Croàcia és un mercat on les empreses poden trobar oportunitats de negoci principalment en els sectors de la maquinària i els béns d'equip, la salut i els equipaments mèdics i el turisme.
El finançament amb fons multilaterals, especialment europeus, multiplica les oportunitats en licitació pública al sud-est del continent per a la millora en infraestructures i gestió del medi ambient
L'àmbit de la contractació pública és especialment rellevant al sud-est europeu, on la modernització de ferrocarrils i carreteres, així com l'adaptació als estàndards europeus de medi ambient; obren la porta a les empreses catalanes.
Jorge Salgado, director de l'Oficina Exterior d'ACCIÓ a Zagreb, explica les característiques d'aquests mercats
Dario Kobešćak, cap de la Divisió de Suport a l'Inversor – Invest in Croatia, va plantejar les oportunitats de negoci en sectors com l'energia i el medi ambient, les TIC i el transport i les infraestructures, o el sector salut.
Croàcia és un dels països europeus on més creixen les exportacions catalanes.
Un país sòlid, en creixement, i que ofereix bones perspectives i atractives inversions.
La seva entrada definitiva a la Unió Europea encara obre més les possibilitats de negoci en un mercat on sectors com les infraestructures, el turisme, el medi ambient o la indústria destaquen amb força.